Imagemapic
Helppokäyttöinen ohjelma hyperlinkeillä varustettujen kuvien tekoon.

Käynnistä ohjelma asennuksen jälkeen klikkaamalla Imagepic-kuvaketta. Esiin tulevassa ohjelmaikkunassa pääset saman tien valitsemaan kuvan, jonka haluat muuntaa klikattavaksi kuvakartaksi. Vahvista kuvan valinta klikkaamalla ok.

Jos käytät valikkoa esittävää kuvaa, valitse valikkokohta hiiren oikealla painikkeella. Jos käytät tavallista kuvaa, valitse kuvasta alue, jonka haluat toimivan hyperlinkkinä. Klikkaa valittua kohtaa hiiren oikealla painikkeella ja valitse rivi Edit Properties. Kirjoita ylimpään kenttään osoite, johon haluat valitun alueen viittaavan. Linkki voi viitata jollekin omalle sivullesi tai kotisivujesi ulkopuolelle. Alimmassa kohdassa valitaan, avautuuko määritelty osoite uuteen ikkunaan (_blank) vai samaan ikkunaan (_self). 
Voit tehdä samaan kuvaan useita linkkejä toistamalla prosessin.

Tallenna kuvatiedosto kuvakarttana valitsemalla File ja edelleen Save Map As. Voit tuoda kuvakarttatiedoston Frontpageen tai johonkin muuhun html-editoriin tai kirjoittaa sen polun suoraan html-koodiin.

Ohjelma suljetaan File-valikon kohdasta Exit.